Zo žiaka občanom

Impact Lab Inkubátor
2024-01-22 08:00 - 2024-01-31 15:00 (Europe/Bratislava)
Nadácia Pontis prostredníctvom projektu Impact Lab vyhlasuje grant pre organizácie, ktoré chcú dlhodobo a komplexne rozvíjať a šíriť svoje aktivity. Tieto aktivity musia pôsobiť v oblastiach: vzdelávanie, podpora demokracie a jej inštitúcií, a ľudské práva a inklúzia. Zároveň organizácia svojim zapojením získa vzdelávací program, zameraný na finančnú udržateľnosť, sledovanie dopadu a fungovanie organizácie, a taktiež možnosť sieťovania s ďalšími organizáciami v Impact Lab Akcelerátore.

Grantový program Veľvyslanectva USA na Slovensku
2024-02-12 - 2024-06-17
Grant podporí projekty v oblastiach:

boja proti dezinformáciám, hoaxom, a kybernetickej bezpečnosti,
podpory právneho štátu, protikorupčných praktík a zvýšenie transparentnosti,
posilnenia nezávislých médií a posilnenia kritického myslenia,
podpora ľudských práv, tolerancie a inklúzie menšín,
posilnenie postavenia žien v spoločnosti,
podpora medzi-kultúrneho porozumenia.

Zamestnanecký grantový program Nadácie ZSE
2024-02-12 - 2024-03-05
Program podporuje projekty v štyroch oblastiach. V rámci oblasti vzdelávania budú podporené projekty zamerané na zlepšenie kvality vyučovania na školách, spolupráca zamestnanca s vybranou materskou, základnou alebo strednou školou, podpora voľnočasových aktivít miestnych organizácií, klubov alebo centier voľného času, vzdelávacie projekty pre žiakov mimo vyučovania.

V4 Gen Mini-Grants
2024-02-12 - 2024-03-15
Vyšehradský fond prostredníctvom grantov podporuje spolupráce krajín V4 v oblasti podpory mladých, napr. aktívne občianstvo, participácia na veciach verejných, či historické pamäti.

European Youth Foundation - Pilot activity grant
2024-02-12 - 2024-05-15
Grant zameraný na podporu mládežníckej participácie a adresovanie problémov trápiacich mladú generáciu, napr. prostredníctvom workshopov, kampaní, stretnutí mládeže či stretnutia s expertami.

Grant od National Endowment for Democracy
2024-02-12 - 2024-03-11
Podpora projektov zameraných na podporu a posilnenie v týchto oblastiach: ľudské práva a právny štát, demokratické hodnoty, demokratické procesy a inštitúcie, demokratické riešenie konfliktov, sloboda informácií, transparentnosť, angažovanosť občianskej spoločnosti, občianske vzdelávanie, sloboda združovania sa, a širokospektrálne trhové hospodárstvo.

Podpora malých projektov od Embassy of the Netherlands in Slovakia
2024-02-12 - 2024-02-29
Podporované projekty budú v nasledovných oblastiach:

spoločné hodnoty EÚ a vedomosť o EÚ,
sloboda médií a podpora investigatívnej žurnalistiky,
boj proti extrémizmu, dezinformáciám a intolerancii,
sociálna inklúzia menšín a ochrana zraniteľných skupín,
udržateľnosť a klimatická zmena (kultúrne projekty).
